(TOIMITUKSESSA) Pohjoismaiden suurimman päivälehden entisen nuorisoliitteen ja nykyisen somepäivityskertaajan Nyt-liitteen toimittajakuuli tiistaina ensimmäistä kertaa, ettei työskentelekään liberaalissa yhdysvaltalaisessa uutisaggregaatissa. Toimituksesta kuitenkin vakuuttaa, ettei anna havainnon vähentää kirjoituksia yhdysvaltalaisesta identiteettipolitiikasta.”Välivaalien alla collegeissa ei muusta puhutakaan”, hän puolustautuu.Toimituksesta vakuuttaa, että amerikkalaismedian juttujen kääntäminen ja puolihuolimaton sovittaminen suomalaiseen kontekstiin on tärkeää journalismia, eikä niitä tehdä missään nimessä sen takia, että kääntäminen ja provokatiivinen identiteettipolitiikka tuovat helppoja klikkejä.”Totta kai nämä ovat relevantteja aiheita suomalaisille lukijoille, näistähän oli just pitkä juttu New Yorkerissa ja tosi kriittinen hot take Voxissa. Ja mikä ihmeen Enpoistu? Mun nimi on Inka ja se on mun vanhempien vika, anteeksi vain sinne Peruun.”Toimituksesta korostaa, ettei kaksi tai kolme sekavaa Twitter-kommenttia ole missään nimessä liian vähän uutiskynnyksen ylittämiseen, kun viestit on poiminut yli 20 000 tuhannen seuraajan yhdysvaltaltalaistoimittaja.”Siis miksi sä jatkat tuota nimiasiaa? Kyllä mä myös poistun toimituksesta, just alkukesästä käytiin yhteiskäyttöautolla Mathildedalissa. Oli ihana huomata, että maaseutukin voi olla jees, jos siellä on paljon helsinkiläisiä”, Toimituksesta puolustautuu napauttaen kolmesti kitalakeen miettien syyllisenä xhosan kieltä.Lisäksi tähän loppuun piti tulla joku vitsi mausteseoksen kulttuurisesta omimisesta ja englantilaisesta ruoasta, mutta se vaikutti liian ilmiselvältä ansalta.